Norton AntiVirus

Norton Antivirus oli Symantec Corporationin kehittämä haittaohjelmien- ja virustenpoistoon kehitetty ohjelma joka julkaistiin vuonna 1991. Symantec osti Central Point Software -yrityksen vuonna 1994 ja liitti Central Point Anti-Virus -ohjelmiston käyttämää patentoimaa teknologiaa omaan tuotteeseensa. Norton Antiviruksesta tuli vuosittain uusittu versio, joka nimettiin vuosiluvun mukaan.

Ohjelmiston nimi tulee Peter Nortonin yrityksestä Peter Norton Computing, jonka Symantec osti vuonna 1990. Yhtiö tunnettiin lähinnä Norton Commanderista ja Norton Utilities -ohjelmapaketista, joka ei sisältänyt virustorjuntaa, mutta oli PC-yhteensopivien tietokoneiden käyttäjien keskuudessa tunnettu brändi.

Vuosien 2009–2012 Norton AntiVirus kehittyi merkittävästi ja etenkin prosessorin käytön osalta, eikä sillä ole enää konetta hyydyttävää vaikutusta.PCmag Norton Internet Security 2012   Monien ihmisten negatiiviset kokemukset vanhasta Nortonista kuitenkin haittaavat uuden version positiivisten puolien huomioimista.

Symantec ilmoitti vuoden 2014 lopulla että he yhdistävät eri ohjelmansa Norton Security-nimisen ohjelmiston alaisuuteen, jolloin Norton Antivirus ja kahdeksan muuta heidän nimikettä poistuvat käytöstä.Techdows New Norton Security to Replace All Nine Products of Norton  

 Menestyminen 
Vuonna 2007 Nortonin Antivirus ja Internet Seccurity piti hallussaan 61% virustorjuntaohjelmien markkinaosuudesta Yhdysvalloissa. OPSWAT:in raporttien mukaan Symantecillä oli vuonna 2014 8% markkinaosuus virustorjuntaohjelmien markkinoilla.OPSWAT Worldwide Antivirus Vendor Market Share 2014 

 Kritisointi 
 ZoneAlarm 
Vuonna 2007 Norton Antivirus-ohjelmistoa ei voinut edes asentaa tietokoneeseen jossa oli ZoneAlarm -palomuuriohjelma asennettuna. Tämä johti vihaisiin jo maksaneisiin asiakkaisiin.TheGuardian Norton AV versus Zone Alarm -- can't you have both? 

 FBI kytkökset 
Norton Antivirus on yksi virusohjelmistoista jotka ovat hyväksyneet FBI:n kehittämän Magic Lantern-vakoiluohjelmanUSgovinfo FBI Has a Magic Lantern   heidän ohitettavien kohteiden () listalle. Tämä mahdollistaa käyttäjien seuraamisen ja tietojan varastamisen ilman että virustorjuntaohjelma ilmoittaa käyttäjälle asiasta.NBCnews FBI software cracks encryption wall Politechbot Symantec pledges to acquiese to FBI backdoor demands   Suurin osa virustorjuntaohjelmista eivät ole lisänneet Magic Lanterniä poikkeuksiin, koska ei ole mahdollista varmistaa onko sen käytön takana FBI, vai jokin kolmas osapuoli.

 Spotify virusilmoitus 
Vuonna 2010 Symantec Antivirusksen automaattinen päivitys sisälsi korjauksen väärään virusvaroitukseen Spotifyn sisällä, mutta päivitys poistikin antivirusohjelman käytöstä miljoonista tietokoneista.TheRegister Symantec slaps Trojan alert against Spotify  Pari vuotta myöhemmin sama tapahtui myös Paint.NET -kuvankäsittelyohjelman suomenkieliselle kielipaketille.

 Ohjelman poiston ongelmat 

Norton Antivirus on saanut paljon kritiikkiä vaikean ohjelman poistamisen takia sekä turhien tiedostojen jättämisestä tietokoneelle poiston jälkeen.WindowsSecrets Symantec uninstaller may not finish the job AskDaveTaylor How can I fully remove Norton Antivirus from my system?  Vuonna 2009 Norton sovellusten päivittämiseen tehty LiveUpdate lisäsi oman ongelman, koska se piti myös poistaa manuaalisesti.

Käyttäjien palautteen johdosta Symantec kehitti Norton Removal Tool-ohjelman, jonka tarkoitus on auttaa Norton-tuotteiden poistossa tietokoneilta. Poisto-ohjelman nimeksi on myöhemmin vaihdettu Norton Remove and Reinstall tool.

 Maksullinen tuki 
Symantecin tekninen tuki on väittänyt asiakkaan tietokoneen olevan saastunut, ja sen poistamiseen on hankittava maksullinen tukipaketti. Symantec myös kieltäytyi palauttamasta rahoja vääristä ilmoituksista, jolloin käyttäjien koneissa ei ollut saastuneita tiedostoja ollenkaan.ConsumerAffairs Consumer Complaints & Reviews 

 Lähteet 

 Aiheesta muualla 

 Norton AntiVirus 
 Nortonin tukisivusto 


Luokka:Tietoturvaohjelmat
Luokka:Vuoden 1991 ohjelmistot